Галоўная акруга Менск

Галоўная акруга Менск (гаўптгебіт; ) — адміністрацыйна-тэрытарыяльная адзінка нацысцкай Германіі у складзе генеральнай акругі Беларусь рэйхскамісарыята Остланд. Цэнтрам акругі быў горад Менск.

На чале галоўнай акругі стаяў галоўны камісар (гаўпткамісар), з 1 верасня 1941 года па сакавік 1943 года гэтую пасаду займаў ландрат Карл Эгер.

 Гісторыя 
Створана на тэрыторыі Беларускай ССР 1 верасня 1941 года. Падзел тэрыторыі рэйхскамісарыята Остланд на галоўныя акругі ўводзіўся з відавочнымі планам на далейшае расшырэнне. Калі перспектывы расшырэння сталі вельмі слабымі, ад гэтага звяна адміністрацыйнай сістэмы адмовіліся. 4 сакавіка 1943 года галоўныя акругі скасавалі.

 Адміністрацыйны падзел 
Была падзелена на шэсць акруг (крайсгебіты, ):

 акруга Барысаў ();
 акруга Вілейка ();
 акруга Глыбокае ();
 акруга Менск-горад ();
 акруга Менск-край ();
 акруга Слуцк ();

Нягледзячы на існаванне акругі Барысаў, сам горад Барысаў заставаўся ў зоне дзеяння ваеннай адміністрацыі.

 Крыніцы 

Катэгорыя:Нямецкая акупацыя Беларусі (1941—1944)
Катэгорыя:Генеральная акруга Беларусь